InicioPineda de MarQuatre ferits a Pineda de Mar en caure una bastida
16 Octubre, 2018 Josep Lluís Vidal Pineda de Mar, Portada, Societat 0
Quatre ferits a Pineda en caure una bastida. Foto: Bombers
Quatre persones han resultat ferides de diversa consideració en caure una bastida que estava instal·lada en una casa del carrer de Mar de Pineda de Mar, on s’hi fan unes obres d’enderroc.
3 dotacions #bomberscat treballem en un servei al carrer del Mar de Pineda de Mar. Una bastida que estava instal·lada en una de les finques ha caigut i ha provocat 1 ferit crític i 3 ferits menys greus (2 operaris i 2 vianants). @semgencat els ha evacuat a diversos hospitals. pic.twitter.com/SshKSTOZlA
— Bombers (@bomberscat) 16 de octubre de 2018
Els Bombers de la Generalitat, que han desplaçat tres dotacions, han informat que hi ha un ferit en estat crític -un home de 57 anys- que ha estat traslladat a l’Hospital Germans Trias i Pujol de Badalona. Els altres tres ferits són dos homes de 28 anys i un de 25 que han estat traslladats en estat menys greu als hospitals de Mataró i Blanes respectivament. Es tracta de dos operaris que hi treballaven i dos vianants.
Es desconeixen les causes de l’accident. Segons informa Ràdio Pineda el ferit més greu és el treballador de l’empresa que feia l’enderroc, que ha estat atès a terra. Segons la mateixa emissora, la bastida s’ha desplomat contra la façana de les cases del davant i ha deixat sota la ferralla dues persones que han hagut de ser rescatades.